ประกาศนายทะเบียนทั่วราชอาณาจักรประกาศนายทะเบียนทั่วราชอาณาจักรเรื่องการชำระภาษีรถประจำปีผ่านระบบอินเทอร์เน็ต (ฉบับที่ ๒)[๑] ตามที่ได้มีประกาศนายทะเบียนทั่วราชอาณาจักรเรื่อง การชำระภาษีรถประจำปีผ่านระบบอินเทอร์เน็ต ประกาศ ณ วันที่ ๒๗ มีนาคม พ.ศ.๒๕๕๑ เพื่ออำนวยความสะดวกแก่เจ้าของรถโดยเพิ่มช่องทางการรับชำระภาษีรถประจำปีผ่านระบบอินเทอร์เน็ตและเพื่อให้ทางราชการสามารถจัดเก็บภาษีรถประจำปีได้ครบถ้วนตามที่กำหนดไว้แล้ว นั้นเพื่อให้การชำระภาษีรถประจำปีผ่านระบบอินเทอร์เน็ตเป็นไปด้วยความเหมาะสมและอำนวยความสะดวกให้แก่ผู้ใช้บริการยิ่งขึ้น นายทะเบียนทั่วราชอาณาจักรจึงให้ยกเลิกประกาศเรื่อง การชำระภาษีรถประจำปีผ่านระบบอินเทอร์เน็ต ฉบับลงวันที่ ๒๗ มีนาคม พ.ศ.๒๕๕๑ อาศัยอำนาจตามความในมาตรา ๑๐ และมาตรา ๓๒ แห่งพระราชบัญญัติรถยนต์ พ.ศ. ๒๕๒๒ จึงขอให้เจ้าของรถที่ประสงค์ใช้บริการชำระภาษีประจำปีผ่านระบบอินเทอร์เน็ตปฏิบัติดังต่อไปนี้๑. รถที่จะชำระภาษีประจำปีต้องเป็นรถที่จดทะเบียนตามกฎหมายว่าด้วยรถยนต์ในประเภทรถยนต์นั่งส่วนบุคคลไม่เกิน ๗ คน รถยนต์นั่งส่วนบุคคลเกิน ๗ คนรถยนต์บรรทุกส่วนบุคคลที่มีอายุไม่เกิน ๗ ปี นับตั้งแต่วันที่จดทะเบียนครั้งแรกและรถจักรยานยนต์ส่วนบุคคลที่มีอายุไม่เกิน ๕ ปีนับตั้งแต่วันที่จดทะเบียนครั้งแรกเป็นรถไม่มีภาษีค้างชำระหรือเป็นรถที่มีภาษีค้างชำระไม่เกิน ๓ ปีและไม่อยู่ในข่ายต้องตรวจสภาพกับสถานตรวจสภาพรถเอกชน (ตรอ.)ก่อนต่ออายุภาษีรถจดทะเบียนจังหวัดใดก็ได้ ไม่มีการแก้ไขเปลี่ยนแปลงสาระสำคัญของรถให้ผิดไปจากรายการที่จดทะเบียนไว้และไม่ถูกอายัดตามกฎหมายว่าด้วยการจราจรทางบกต้องมีหลักฐานประกอบการชำระภาษีรถประจำปี ดังนี้ก.กรมธรรม์ประกันภัยมีระยะเวลาคุ้มครองเหลืออยู่ไม่น้อยกว่า ๙ เดือนนับแต่วันครบกำหนดชำระภาษีข. หนังสือรับรองการตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์๒. เจ้าของรถต้องมีบัญชีเงินฝากหรือมีเครดิตกับธนาคารที่เข้าร่วมโครงการ(รายละเอียดตามเอกสารแนบท้าย) และยินยอมให้ธนาคารหักบัญชีเงินฝากเพื่อชำระเงินดังนี้ก. ค่าภาษีรถประจำปีข. ค่าเบี้ยประกันภัยตาม พ.ร.บ.คุ้มครองผู้ประสบภัยจากรถ พ.ศ. ๒๕๓๕ (กรณีเลือกซื้อผ่านระบบอินเทอร์เน็ต)ค. ค่าจัดส่งเอกสารทางไปรษณีย์ จำนวน ๔๐ บาท/คันง. ค่าธรรมเนียมธนาคาร จำนวน ๒๐ บาท/รายการ(กรณีหักบัญชีเงินฝากธนาคาร) หรือค่าธรรมเนียมการใช้บัตรเครดิต/บัตรเดบิต ร้อยละ ๒(กรณีชำระผ่านบัตรเครดิต/บัตรเดบิต) และภาษีมูลค่าเพิ่มของค่าธรรมเนียมการใช้บัตรเครดิต/บัตรเดบิต๓. เจ้าของรถต้องยื่นชำระภาษีรถประจำปีล่วงหน้าก่อนวันครบกำหนดชำระภาษีไม่เกิน ๓ เดือนในกรณีรถค้างชำระภาษีให้เจ้าของรถที่ไม่อยู่ในข่ายต้องตรวจสภาพกับสถานตรวจสภาพรถเอกชน(ตรอ.) ก่อนต่ออายุภาษีรถ สามารถยื่นชำระภาษีรถประจำปีที่มีภาษีค้างชำระ ไม่เกิน ๓ปี ได้๔. การชำระภาษีรถประจำปีผ่านระบบอินเทอร์เน็ตให้เข้าสู่ หรื แล้วให้ดำเนินการตามขั้นตอนในระบบฯ ดังต่อไปนี้ก. ลงทะเบียนสมาชิกใหม่ข. ลงทะเบียนรถที่ต้องการชำระภาษีรถประจำปีค. ยื่นชำระภาษีรถประจำปีที่ลงทะเบียนไว้แล้วง. ระบบจะคำนวณจำนวนเงินค่าภาษี เงินเพิ่ม(ถ้ามี) ค่าจัดส่งเอกสาร ค่ากรมธรรม์ประกันภัย (ถ้าซื้อ) และจำนวนเงินรวมจ.เจ้าของรถต้องบันทึกที่อยู่ที่ต้องการให้จัดส่งเอกสารฉ. เจ้าของรถสามารถเลือกวิธีการชำระเงินได้ ๓ช่องทาง ดังนี้(๑) โดยการหักบัญชีเงินฝากธนาคาร(๒) โดยการหักวงเงินบัตรเครดิต(๓) โดยพิมพ์ใบแจ้งชำระภาษีรถประจำปีเพื่อนำไปชำระเงิน ณ สถานที่ของธนาคารหรือช่องทางอิเล็กทรอนิกส์อื่น ๆ ของธนาคารเมื่อจบขั้นตอนการชำระเงินตาม (๑) หรือ (๒) แล้วเจ้าของรถสามารถพิมพ์ใบบันทึกรายการรับชำระเงินไว้เป็นหลักฐาน๕. เจ้าของรถจะได้รับใบเสร็จรับเงินพร้อมเครื่องหมายการเสียภาษีรถประจำปีและกรมธรรม์ประกันภัย(ถ้าซื้อ) ทางไปรษณีย์ทั้งนี้ ตั้งแต่วันที่ ๑๑ สิงหาคม ๒๕๕๑ เป็นต้นไปประกาศณ วันที่ ๑๑ สิงหาคม พ.ศ. ๒๕๕๑ชัยรัตน์สงวนชื่อรองอธิบดี(ฝ่ายปฏิบัติการ) รักษาราชการแทนอธิบดีกรมการขนส่งทางบก[เอกสารแนบท้าย]๑. รายชื่อธนาคารที่เข้าร่วมโครงการ(ดูข้อมูลจากภาพกฎหมาย)วัชศักดิ์/ผู้จัดทำ๑๗ธันวาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๘๙ ง/หน้า ๖๐/๑๕ ธันวาคม ๒๕๕๑